section_heading: Inkontinencija u žena
paragraph_text: Iako simptomi povezani s mokraćnim mjehurom zahvaćanju žene svih dobnih skupina, ipak je najčešća prevalencija među starijim ženama. Procjenuje se da je do 35% ukupne populacije iznad 60 godina inkontinentno s time da žene imaju dvostruko veću šansu da postanu inkontinentne. Procjenjuje se da će 1 od 3 žene iznad 60 godina imati problema s kontrolom mokrenja. Problemi s kontroliranjem mokrenja su često udruženi s povećanom incidencijom ostalih zdravstvenih problema, kao što su pretilost i diabetes. Poteškoće s kontroliranjem mokrenja uzrokuju ograničenje aktivnosti i češću pojavu depresije. Inkontinencija je skupa za pacijenta koji mora kupovati proizvode za kontroliranje mokrenja, no također predstavlja veliki trošak cijelom zdravstvenom sustavu.Ozljede povezane s inkontinencijom su vodeći uzrok pristupanja ustanovama za njegu i skrb. Više od 50 % prijava u takve ustanove povezano je s inkontinencijom. Koitalna inkontinencija je curenje urina koje se zbiva prilikom penetracije ili orgazma sa seksualnim partnerom, ili tijekom masturbacije. Pojavljuje se u 10%- 24% seksualno aktivnih žena koje imaju poremećaj zdjeličnog dna.